Oficiālais Vēstnesis L 121 , 07/05/1983 Lpp. 0023 - 0025

Speciālizdevums somu valodā: Nodaļa 3 Sējums 16 Lpp. 0095

Speciālizdevums spāņu valodā: Nodaļa 03 Sējums 27 Lpp. 0177

Speciālizdevums zviedru valodā: Nodaļa 3 Sējums 16 Lpp. 0095

Speciālizdevums portugāļu valodā Nodaļa 03 Sējums 27 Lpp. 0177



Komisijas Lēmums (1983. gada 22. aprīlis) par to Rumānijas Sociālistiskās Republikas uzņēmumu sarakstu, kuri apstiprināti svaigas gaļas importēšanai Kopienā (83/218/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Direktīvu 83/91/EEK [2], un jo īpaši tās 4. panta 1. punktu un 18. panta 1. punkta a) un b) apakšpunktu, tā kā trešo valstu uzņēmumiem nedrīkst atļaut eksportēt svaigu gaļu uz Kopienu, ja vien tie neatbilst vispārējiem un īpašiem nosacījumiem, kas paredzēti Direktīvā 72/462/EEK; tā kā Rumānija saskaņā ar Direktīvas 72/462/EEK 4. panta 3. punktu ir nosūtījusi to uzņēmumu sarakstu, kuriem atļauts veikt eksportu uz Kopienu; tā kā Kopienas veiktajās pārbaudēs uz vietas ir konstatēts, ka higiēnas standarti daudzos no šiem uzņēmumiem ir pietiekami un ka tādēļ tos var iekļaut saskaņā ar minētās direktīvas 4. panta 1. punktu izveidotajā to uzņēmumu pirmajā sarakstā, no kuriem atļauts importēt svaigu gaļu; tā kā citi Rumānijas ieteiktie uzņēmumi ir atkārtoti jāpārbauda, ņemot vērā papildu informāciju par to higiēnas standartiem un to spēju ātri pielāgoties Kopienas tiesību aktu prasībām; tā kā tikmēr, lai izvairītos no esošo tirdzniecības plūsmu straujas pārtraukšanas, šiem uzņēmumiem var uz laiku atļaut turpināt veikt svaigas gaļas eksportu uz dalībvalstīm, kas ir gatavas to pieņemt; tā kā tādēļ šis lēmums būs jāpārskata un vajadzības gadījumā jāgroza, ņemot vērā šajā nolūkā veiktos pasākumus un veiktos uzlabojumus; tā kā ir jāatgādina, ka svaigas gaļas importam piemēro arī citus Kopienas veterināros tiesību aktus, jo īpaši attiecībā uz veselības aizsardzības prasībām, to skaitā īpašus noteikumus Dānijai, Īrijai un Apvienotajai Karalistei; tā kā svaigas gaļas importam, ko veic no šā lēmuma pielikuma sarakstā minētajiem uzņēmumiem, piemēro citur paredzētus noteikumus un vispārīgos Līguma noteikumus; tā kā jo īpaši tādu noteiktu kategoriju gaļas importam no trešām valstīm un reeksportam uz citām dalībvalstīm kā, piemēram, gaļa, kas sver mazāk par trīs kilogramiem, vai gaļa, kuras sastāvā ir atsevišķu tādu vielu atlikumi, uz ko vēl neattiecas saskaņoti Kopienas noteikumi, joprojām piemēro importētājas dalībvalsts veselības tiesību aktus; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Ar šo pielikumā uzskaitītos Rumānijas uzņēmumus apstiprina svaigas gaļas importam Kopienā saskaņā ar minēto pielikumu. 2. Importam no tiem uzņēmumiem, kas minēti 1. punktā, joprojām piemēro citur paredzētos Kopienas veterināros noteikumus, un jo īpaši tos, kas attiecas uz veselības aizsardzības prasībām. 2. pants Dalībvalstis aizliedz importēt svaigu gaļu no uzņēmumiem, kas nav minēti šā lēmuma pielikumā. Tomēr dalībvalstis var turpināt līdz 1983. gada 30. novembrim atļaut importēt svaigu gaļu no uzņēmumiem, kas nav uzskaitīti pielikumā, bet ko Rumānijas iestādes saskaņā ar Direktīvas 72/462/EEK 4. panta 3. punktu ir oficiāli apstiprinājušas un ieteikušas 1982. gada 15. oktobrī, ja vien līdz 1983. gada 1. decembrim nav pieņemts pretējs lēmums saskaņā ar iepriekš minētās direktīvas 4. panta 1. punktu. Komisija minēto uzņēmumu sarakstu nosūta dalībvalstīm. 3. pants Šo lēmumu piemēro no 1983. gada 1. maija. 4. pants Šo lēmumu pārskata un vajadzības gadījumā groza līdz 1983. gada 1. septembrim. 5. pants Šis lēmums ir adresēts dalībvalstīm. Briselē, 1983. gada 22. aprīlī Komisijas vārdā — Komisijas loceklis Poul Dalsager [1] OV L 302, 31.12.1972., 28. lpp. [2] OV L 59, 5.3.1983., 34. lpp. -------------------------------------------------- PIELIKUMS UZŅĒMUMU SARAKSTS Apstiprinājuma Nr. | Uzņēmums | Adrese | | | I.LIELLOPU GAĻA A.Lopkautuve un gaļas sadalīšanas uzņēmums N | 11 | Industria Carnii Turnu Severin | Turnu Severin | B.Lopkautuves N | 2 | Industria Carnii Bacau | Bacau | N | 10 | Industria Carnii Tirgu-Mures | Tirgu-Mures | N | 14 | Industria Carnii Constanta | Constanta | C.Gaļas sadalīšanas uzņēmumi N | 7 | Industria Carnii Hateg | Hateg | N | 9 | Industria Carnii Constanta | Constanta | N | 23 | Frigorifer Sibiu | Sibiu | N | 25 | Industria Carnii Tirgu-Mures | Tirgu-Mures | N | 26 | Industria Carnii Bacau | Bacau | N | 30 | Antrepozitul Frigorifio NR 30 Timisoara | Timisoara | N | 42 | Fabrica de Conserve de Carne, Semiconserve, Frigorifer Suceava | Suceava | N | 61 | Industria Carnii Buzau | Buzau | N | 83 | Antrepozitul Frigorifio — Piatra Neamt | Piatra Neamt | II.CŪKGAĻA A.Lopkautuves un gaļas sadalīšanas uzņēmumi N | 11 | Industria Carnii Turnu Severin | Turnu Severin | N | 61 | Industria Carnii Buzau | Buzau | B.Lopkautuves N | 2 | Industria Carnii Bacau | Bacau | N | 10 | Industria Carnii Tirgu-Mures | Tirgu-Mures | N | 14 | Industria Carnii Constanta | Constanta | C.Gaļas sadalīšanas uzņēmumi N | 7 | Industria Carnii Hateg | Hateg | N | 9 | Industria Carnii Constanta | Constanta | N | 23 | Frigorifer Sibiu | Sibiu | N | 25 | Industria Carnii Tirgu-Mures | Tirgu-Mures | N | 26 | Industria Carnii Bacau | Bacau | N | 30 | Antrepozitul Frigorifio NR 30 Timisoara | Timisoara | N | 42 | Fabrica de Conserve de Carne, Semiconserve, Frigorifer Suceava | Suceava | N | 83 | Antrepozitul Frigorifio — Piatra Neamt | Piatra Neamt | --------------------------------------------------